বাংলাদেশ মহিলা সমিতি
বাংলাদেশ মহিলা সমিতি হলো বাংলাদেশের একটি স্বেচ্ছাসেবী, সমাজকল্যাণমূলক ও অরাজনৈতিক সংগঠন। এটি মূলতঃ ১৯৪৮ সালে অল পাকিস্তান উইমেন অ্যাসোসিয়েশন নামে লেডি রানা লিয়াকত আলী (পাকিস্তানের তৎকালীন প্রধানমন্ত্রীর স্ত্রী) কর্তৃক প্রতিষ্ঠিত সামাজিক সংগঠনের ঢাকায় প্রতিষ্ঠিত শাখা যা ১৯৪৯ সালে খোলা হয়েছিল। এই সংগঠনটি নারীদের শিক্ষা ও স্বাস্থ্যসেবা নিশ্চিত করতে কাজ করে চলার পাশাপাশি নারীদের বিভিন্ন আইনি বিষয়গুলিতেও সহায়তা ও জনসচেতনতা বৃদ্ধি করছে।